
Araz-e- Naashir 

iJbuUI aJ ^JLs- ^gLaj j tX^u aJJJjjjxJ! j I 

Aurat ke liye pardah islami sharia't ka ek waazeh hukm 
hai. aur uska maqsad bhi bilkul waazeh hai. Islam ne 
insani fitrat ke a'in mutaabiq yeh faislah kiya hai ke 
aurat aur mard ke ta'alluqaat paakeezgi, safaayi aur 
zimmedaari ki bunyaadon par istawaar hon aur uss mein 
kahin koyi khalal dar na aane paaye iss liye shari'at ne 
zina aur uske asbaad-o-dawaay'i par mukammal 
qadghan lagaayi hai, kyun ke yeh takmeel khaaheshaat 
ka khaalis haiwaani zaria' hai, jis mein tahaarat aur 
zimme daari ki adna si bhi jhalak maujood nahin, balke 
yeh jismaani aur rohaani aafaat ka sar chashma hai. 

Ghair mahram mard-o-aurat ki ek doosre se 
mukammal alaahidgi, aur unke baahami ikhtelaat par do 
tok paabandi, isi paabandi ka hissa yeh hai ke agar aurat 
ko ghar se baahar nikalna, aur ajnabi mardon ke saamne 
se guzarna pade to woh pardah karle. 

Chunke chehrah husn-o-qabeeh ka asal me'yaar 
hai, aur uss par ubharne waale ta'assuraat dili 
jazbaat-o- ehsasaat ki tarjumaani karte hain, aur 
nigaah paighaam-e-rasaani ka kaam anjaam deti hai, 
balke khuftah jazbaat-o-ehsasaat ko ubhaarti hai, iss 
liye parde ke hukm ka awwaleen hadf yeh hai ke 
chehra nigaahon se ojhal rahe, aur nigah, nigah se 
takraane na paaye. 


Muhammad Salik Usaid 

Chehre ka pardah . . 


Pesh-e-Lafz 

Maujoodah daur ki naam nehaad raushan khayaali 
aur e'tedaal pasandi ki tahreek ne jahaan islam ki 
deegar aqdaar ko hansi mazaaq ka nishaan banaaya 
hai wahaan hijaab aur daadhi ko sar-e- fehrist rakkha 
hai. raushan khayaal aur e'tedaal pasand hazraat ke 
nazdeek daadhi aur hijaab donon jehaalat aur 
pasmaandagi ki alaamat hain. 

Hijaab shari'at-e-islamia ka ek aham tareen hukm 
hai jiska maqsad mu'aashre ko sinfi jazbaat ke hijaan 
se paak aur saaf rakhna hai. iss hukm par amal karne 
se mu'aashrah ek nahin beeson fitnon se mahfooz ho 
jaata hai jabke iss hukm ki khilaaf warzi ke nateejah 
mein aise aise alamnaak aur zahar aalood fitne janam 
lete hatn jis ka tadaaruk karna waaledain ke bas ki 
baat nahin rahti. jahaan tak ahl-e-eemaan 
khawaateen ka ta'alluq hai woh to har haal mein 
Allah aur uske Rasool $1 ke har hukm par baraza wa 
raghbat amal karti hain aur aise gharaanon ki 
khawateen, gharon ke under sutr aur ghar se baahar 
hijaab ke ahkaam par na sirf khushdili se amal karti 
hain balke iss par kisi qism ki khuffat ya nadaamat 
mahsoos nahin kartin aur Allah Ta'ala aur uske Rasooi 
ki itaa'at aur farman bardaari mein fakhr mahsoos 
karti hain.albattah jin gharaanon mein zo'ful eemaan 
ya ilm ki kami hai wahaan raushan khayaali aur 
e'tedaal pasandi ka gumrah kun paro paigandah 
zaroor asar andaaz hota hai. 

Hijaab ke mustahab ya waajib (1) hone ki 

l.Yaad rahe mustahab woh amal hai jise karne se sawaab ho aur no karne 
par gunah na ho jabke wajib woh amal hoi jlse tark karne waalo gunah 
gaar hota hai aur azaab ka mustahiq thhaharta hai 

Chehre ka pardah . . 


maujoodah bahas ne isi raushan khayaali aur e'tedaal 
pasandi ki tahreek se zor pakda hai. ahl-e-ilm ke 
nazdeek hijaab ke hukm par amal karna waajib hai, 
mustahab nahin hai jis ka matlab yeh hai ke ghair 
mahram mardon ke saamne bila hijaab aane waali 
aurat gunah gaar hogi aur qiyaamat ke roz saza ki 
mustahiq thhahregi. 

Muallif ne qur'an-o-hadees ki raushni mein 
ahl-e-ilm ke iss moqif ko waazeh karne ki koshish ki 
hai. qur'an-o-hadees ke dalaayel ke elaawah 
mukhtalif masaalik se ta'alluq rakhne waale ulamaa 
kiraam ke fataawe bhi diye gaye hain jis se 
wajoob-e-hijaab ka moqif mazeed qawi ho jaata hai. 

Aakhir mein muallif ne hijaab ko mustahab qaraar 
dene waale waajibul ehteraam ulamaa-e-kiraam ke 
dalaayel ka bhi jaayezah liya hai jinhein padh kar 
qaariyeen-e-kiraam ba aasaani yeh andaazah laga 
sakte hain ke hijaab ko mustahab qaraar dene ka 
moqif kis qadar kamzor aur zayeef hai. 

Musalmaan khawateen ki ismat-o-iffat ke tahaffuz 
ke liye hijaab ek qila' ki haisiyat rakhta hai, lehaaza iss 
daur pur fitan mein ahl-e-eemaan ko sakhti se iss qila' 
ki hifaazat karni chaahiye aur apne gardo pesh 
raushan khayaali aur e'tedaal pasandi ke gumraah 
kun paropaigande se muta'assir hone waale 
musalmaanon ko bhi iska ehsaas dilaana chaahiye. 
Allah Ta'aia humein haq ko haq samajhne aur iss par 
amal karne ki taufeeq ataa farmaaye. aameen. 

Nashir 

3* H n 

IAjoUI 

Igjb ^ I *dJ' (•— d i>* 

> ^J\ &y. 6Wi^Ji ^jd ijLS-iS*/ i>A 

tfj &S ij&li 

3 3 6^ Si* cJa^o^ 

*3 ^ pjOL* 4 ^ 

"Aye logo! jo eemaan laaye ho! jab tumhein 


khaane ke liye bulaaya jaaye to Nabi ke ghar mein 
bila ijaazat na chale aao na hi aise waqt aao ke 
khaana pakne ka intezaar karna pade. jab 
tumhein bulaaya jaaye to aa jaao aur jab khaana 
khaa chuko to uthh kar chale jaao aur baaton 
mein na lag jaao tumhaara yeh tareeqah nabi ko 
takleef deta hai, lekin woh tumhein (rokte huye) 
sharmaata hai jab ke Allah Ta’ala haq baat kahne 
se nahin shar maata aur jab turn (ya'ni sahaaba 
kiraam4M Nabi ki biwiyon se koyi cheez maangna 
chaaho to parde ke peechhe se maanga karo 
tumhaare aur un (Ya'ni azwaaj-e-mutahharaat 
e %) ke dilon ki paakeezgi ke liye yahi tareeqah 
behtar hai." (Surah Ahzab:53) 

Aayat-e-kareemah ka shaan-e-nuzool yeh hai 
ke ummul momineen Zainab $§& ke waleemah par 

Chehre ka pardah .. 


Nabi Akram % ne logon ko da'wat di, khaane se 
faraaghat ke ba'd kuchh log baatein karne lage. 
Rasoolullah H uthhne ke liye tayyaar huye, lekin 
log phir bhi baithhe rahe Aap iH uthh kar under 
tashreef le gaye, kuchh der ke ba'd Aap i§> waapas 
tashreef laaye to teen aadmi uss waqt bhi guftagu 
mein mashghool the. yeh dekh kar Aap il phir 
waapas palat gaye. kuchh der ba'd Aap 0 ko 
ittela di gayi ke log uthh kar chale gaye hain tab 
Aap waapas tashreef laaye. hazrat Anas kahte 
hain ke waapas tashreef laane ke ba'd Aap 111 ka 
ek paaon darwaaze ki chaukhat ke under tha aur 
doosra baahar tha ke Aap 0 ne mere aur apne 
darmiyaan pardah latka diya kyun ke usi waqt 
Allah Ta'ala ne parde ka hukm naazil famaya tha. 
(Bukhari) 

Iss aayat ki tafseer karte huye tayseerul qur'an 
ke mufassir maulana Abdur Rahmaan kaylaani ^ 
likhte hain "Yahi.woh aayat hai jise aayat-e-hijaab 
kaha jaata hai hijaab ke ma'na kisi kapde ya doosri 
cheez se do cheezon ke darmiyaan aisi rok bana 
dene hai j is se donon cheezein ek doosre se 
wojhal ho jaayein iss aayat ki ru se tamaam 
azwaajun nabi ke gharon ke baahar pardah latka 
diya gaya phir doosre musalmaanon ne bhi apne 
gharon ke saamne parde latkaadiye aur yeh 
dastoor islami tarz-e-muaa'shrat ka hissa ban 


< 

gaya." (Taiseerul Qur’an jild som:606) 

Ma'aariful qur'an ke mufassir Mufti 
Muhammad Shafai 1 <^ne iss aayat ki tafseer mein 
yeh wazaahat bhi ki hai ke aayat mein sabab 
nuzool ke waaqi'ah ki bina par khaas azwaaj e 
mutahharaat ka zikr hai magar hukm saari ummat 
ke liye aam hai. (Ma'aariful qur'an jild no. 7 p: 200) 

Surah Ahzaab ki doosri aayat mein irshaad 
mubaarak hai: 


jJ i-iJl 


"Aye Nabi! apni biviyon, betiyon aur mominon 
ki aurton se kaho ke apni chaadaron ke pallu apne 
upar latka liya karein yeh ziyaadah munaasib 
tareeqah hai ke woh pahchaan li jaayein aur 
sataayi na jaayein Allah Ghafururraheem hai." 

(Surah Al ahzaab, aayat 59) 
Aayat-e-kareemah ki tafseer mein chand 
mashhoor mufassireen ki tafseer darj zel hai: 
l.Abdullah Bin Abbaas ig§| farmaate hain. "Iss 
aayat mein momin aurton ko hukm diya gaya hai 
ke woh jab kisi zaroorat ke liye ghar se niklein to 
sar ke upar apni chaadar ko latka kar apne 
chehre dhaanp liya karein aur sirf ek (raastah 
dekhne ke liye) khuli rakkhein." 

(Ibne Kaseer jild chahaarum safah:36) 

Chehre ka pardah .. 


2. (Ali ke shaagird) Obaidah Salmaani 4$> se iss 

aayat ka mafhoom daryaaft kiya gaya to unhon 
ne chaadar se apna chehrah aur sar dhaanp liya 
sirf baayein aankh khuli rakkhi. (Ibne Kaseer jild 
chahaarum safah:36) 

3. Imaam Ibne Jareer Tabri H&farmaate hain "Iss 
aayat mein shareef auraton ko hukm hai ke woh 
laundiyon ki tarah khule chehre aur khule 
baalon ke saath ghar se na niklein." (Ibne Jareer) 

4. Imaam Raazi iss aayat ki tafseer mein likhte 
hain: 

"Zamaana-e-jaaheliyat mein shareef auratein 
aur laundiyaan sab munh khol kar phir thin, 
badkaar log unka ta'aaqub karte the, Allah Ta'ala 
ne shareef auraton ko hukm diya ke woh apne 
oupar chaadarein daal lein aur yeh jo farmaya "ke 
yeh munaasib tareeqah hai ke woh pahchaan li 
jaayein." iske do matlab hain. ek yeh ke unke 
libaas se pahchaan liya jaayega ke woh shareef 
auratein hain isliye uska peechha na kiya jaayega. 
doosra matlab yeh hai ke usse ma'loom ho 
jaayega ke woh badkaar nahin kyun ke jo aurat 
apna chehra chhupaayegi usse koyi yeh na rakkhe 
ke woh apni sharamgaah kholne par aamaadah 
hogi." (Tafseer Kabeer bahaawalah Istami khutabaat az 
maulana Abdussalam bastawi Mi) 

5. Allamah Nizaamuddin Nesapuri Mi iss aayat ki 
tafseer mein likhte hain: 


^ Maktabah Al-Usaid 10 ^ Chehre ka pardah.. ^ 

"Shuru 1 islam mein auratein zamaanaye 
jaaheliyat ki tarah sirf qamees aur dopattah wodh 
kar baahar nikla karti thin, shareef auratein 
chaadarein wodh kar baahar niklein taake 
pahchaani jaasakein ke woh shareef zaadiyaan 
hain, badkaar nahin, kyun ke jo chehre ko 
chhupaayegi woh kabhi apni sharamgaah kholne 
par tayyaar nahin hogi woh zaroor apni ismat ki 
hifaazat karegi, lehaaza unhein koyi nahin 
sataayega."(Gharaayibul Qur'an ba hawaalah islami 
khutabaat az maulana Abdussalam Bastawi m 

6. Allamah Abu Bakr Jassaas farmate hain: 

"yeh aayat iss baat par dalaalat karti hai ke 
jawaan aurat ko apna chehra chhupaane ka hukm 
hai."(Tafhemul Furqan jild chahaarum safah:130) 

7. Allamah Zamakhshari ^ farmaate hain: 

"iss aayat mein hukm hai ke auratein apni 
chaadaron ka ek hissa latka liya karein aur isse 
apne chehre aur atraaf ko achchhi tarah dhaanp 
liya karein". 

(Tafheemul Qur'an jlid chaharum safah:130) 

8. Allamah Ibne Jauzi & farmate hain ke iss aayat 
mein auraton ko hukm hai ke woh apne saron 
aur chehron ko chhupaayein.(Musalmaan auraton 
ke fiqhi masaayel az Abdul Ghaffaar Madni:147) 

9. Allamah Abu Hayyan Hj iss aayat ki tafseer 
mein likhte hain ke "aurat apne tamaam jism ko 
chhupaayegi aur alayhinna se muraad ala 

ojuhihinna hai ya'ni apne chehre ko bhi 
chhupaayein." (Musalmaan auraton ke fiqhi 
masaayel az Abdul Ghaffaar Madni:147) 

10. Imam Abu Bakr Razi Hh farmate hain " iss 
aayat mein waazeh daleel hai ke aurat apne 
chahre ko chhupaaye rakkhe taake ghalat qism 
ke log laalach na kar sakein." (Rawaayiul Bayaan 
lissaabooni:2/382) bahwaalah (Musalmaan auraton ke 
fiqhi masaayel az Abdul Ghaffaar Madni:147) 

11. Aayat se muraad yeh hai ke auratein 

chaadaron se apna chehra aur seena dhaanp 
lein. (Tayseerul kareemur Rahman fi tafseeri kalamil 
mannan az Abdur Rahman bin Nasir Sa'di safah:672) 

12. Iss aayat mein yeh hidaayat ki gayi hai ke 
musalman khawateen gharon se baahar niklein 
to chaadar ka kuchh hissa apne ouper latka liya 
karein taake chehrah bhi fil jumlah dhak jaaye. 

(Tadabbure Qura'n az maulana Ameen Islahi jild 
panjum safah:269) 

13."Koyi ma’qool aadmi iss aayat ka matlab iske 
siwa kuchh nahin le sakta ke isse maqsood 
ghonghat daalna hai taake jism aur libas ki 
zeenat chhupne ke saath saath chehrah bhi 
chhup jaaye. "(Tafheemul Qur'an az Sayyad Abul A'ala 
Maudoodi ^ jild chaharum safah:131) 

14"lss aayat mein basaraahat chehre ko 
chhupaane ka hukm diya gaya hai." 

(Ma'ariful Qur’an az Mufti Muhammad Shafi' jild 



<; 

haftum safah:234) 

15. "Aayat ka matlab yeh hai ke auratein 
chaadaron ke ghonghat oupar se daal liya karein 
ya'ni saarah chehrah chhupa liya karein sirf ek 
aankh khuli rahne dein."(lbne Jareer bahwaawalh 
Ashraful hawaashi az shaikhul hadees maulana 
muhammad Abduhul Falah safah:510) 

16. "Irshad ka matlab yeh hai ke auratein badan 
dhaanpne ke saath chaadar ka kuchh sar se 
neeche chehrah par bhi latka lein." 

(Tafseer az hazrat maulana Shabbir Ahmad Usmani 


safah:568) 

17. "Apne oupar chaadar latkaane se muraad apne 
chehre par iss tarah ghonghat nikaalna hai jis se 
chehre ka beshtar hiss bhi chhup jaaye aur 
nazrein jhuka kar chalne se raastah bhi nazar 
aaye." 

(Ahsanul Bayaan az hafizSalahuddin Yusuf safah:588) 

18. "Chaadar latkane ka ma'na sar se neeche 
latkaana hai jis mein chehrah ka pardah khud 
bakhud aa jaata hai." (Tayseerul Qur'an az maulana 
Abdur Rahman Kaylaani ^ jild som safah:611) 

Mazkoorah baala aayat ki tafseer mein 
tamaam mufassireen ne pardah ke liye "hukm" ka 
lafz iste'maal farmaya hai. sawaal yeh hai ke kiya 
"hukm" ka lafz mustahab ke liye iste'maal hota 
hai ya waajib ke liye? jab yeh kahta hai ke qur'an 
majeed mein Allah Ta'ala ne namaaz padhne ka 

hukm diya hai to kiya iska matlab yeh hai ke 
namaaz padhni mustahab hai jo chaahe padhe jo 
chaahe na padhe? 

Ahl-e-eemaan ke liye to "hukm" ka lafz hi 
parde ko waajib qaraar dene ke liye kaafi hai. 

Ahaadees-e-Mubaarakah mein parde ka 
hukm: 

Parde ke baare mein Rasoolulah 0 ki chand 
ahaadees-e-mubaarakah pesh-e-khidmat hain jin 
se na sirf chehre ka pardah saabit hota hai balke 
ba'z ahaadees se pardah na karne waali khaatoon 
gunah gaar hona bhi saabt hota hai. 
l.Aap 0 ka irshaad hai: "Ehram waali aurat 
niqaab aur dastaane iste'maal na kare." 

(Tirmezi, Abwabul Hajj, baab maa jaa feema laa yajoozu 
lilmohrim labisahu) 

Haalat-e-Ehraam mein chehrah par niqaab na 
daalne ka hukm iss baat ka waazeh saboot hai ke 
ghair ehraam haalat mein aurat ko cheharah par 
niqaab daaine ka hukm hai. 

2.lrshaad-e-Nabawi 0 hai "jab koyi shakhs kisi 
aurat se nikah ka iraadah kare to use chaahiye 
ke agar mumkin ho to uss cheez ko ek nazar 
dekh le jo use raaghib karne waali hai." 

(Abu Dawood, Kitabun Nikha) 

Zaahir hai ke mard ko shaadi ke liye raaghib 
karne waali cheez aurat ka chehrah hi hai. aap $1 
ka yeh farmana ke agar mumkin ho to uska 

chehrah dekh lo yeh waazeh kar raha hai ke aurat 
ka chehrah dekhna (pardah ki wajah se) hai to naa 
mumkin lekin agar kisi tadbeer se yeh mumkin ho 
to dekh lena chaahiye taake ba'd mein koyi 
qabaahat paida na ho. 

3. Aap ne farmaya: "jo shakhs takabbur se apni 

chaadar latkaayega Allah Ta'ala qiyaamat ke roz 
uski taraf nazr-e-rahmat nahin farmayenge." 
Umme Salamah i#, ne arz kiya " ya Rasoolallah 
0! phir auratein apni chaadarein kis had tak 
latkaayein?" Umme Salamah ^ ne arz kiya "Iss 
tarah to unke paaon ki pusht nangi ho jaayegi". 
Aap il ne irshaad farmaya"to phir ek haath ke 
baraabar latka liya karein isse ziyaadah nahin." 

(Tirmezi, AbwabuNibaas) 

Rasool-e-Akram Hi ke iss irshaad-e-mubarak ki 
raushni mein ahl-e-ilm ne aurat ke paaon ki pusht 
ko sutr mein shaamil kiya hai. (Mulahazah ho 
fataawa ahl-e-hadees az hafiz Abdullah Muhaddis Ropdi 
jild dom safah:492 neez sharah bulughul maraam az 
maulanah Safiur Rahman mubarak puri matbua 
darussalam riyaz jild awwal safah:157) 

Ghaur Farmaaiye! jis shariat ne aurat ko paaon 
ki pusht nanga karne ki soorat ijaazat kaise de 
sakti hai? paaoon ki pusht ki nisbat chehrah ko 
fitnah to kahin bada fitnah hai. 

4. Aap 0 ka irshaad hai: "ghair mohrim (mard ka 
aurat ko ya aurat ka mard) ko dekhna aankh ka 

Zina hai." (Bukhari, Kitabul Istezaan, Baab zinal 
jawaareh doonal far]) 

Jis shariat ne ghair mohrim aurat ka chehra 
dekhne ko aankh ka zina qaraar diya hai kiya wahi 
shariat chehrah ko nanga rakhne ki ijaazat de kar 
iss zina ko aam karne ki ijaazat de sakti hai? bila 
shubah ghair mohrim aurat ko dekhne wala mard 
bhi gunah gaar hai lekin woh aurat jo nange 
chehre ke saath ghar se baahar nikal kar ghair 
mohrim mardon ko da'wat-e-gunah degi kiya woh 
gunah gaar nahin hogi? 

5. Aap 0 ka irshaad-e-mubarak hai"aurat ka saara 
jism sutr hai" (Tirmezi, Abwabur Raza') 

. Zaahir hai saare jism mein chehrah bhi shaamil 
hai, lehaaza jis tarah chehre ke elaawah baaqi sutr 
ko zaahir karne waali aurat gunah gaar hogi isi 
tarah apne chehrah ko zaahir karne waali aurat 
bhi gunah gaar hogi. 

6. Aap H ka irshaad-e-Mubarak hai "mere ba'd 
mardon ke liye tamaam fitnon se badh kar fitnah 
auraton ka hai."(Bukhari, Kitaburmikah) 

Ghaur farmaaiye! aurat khule chehre ke saath 
fitnah hai ya dhake chehre ke saath? yaqeenan 
khule.chehre ke saath. to phir khule chehre ke 
saath ghar se baahar nikal kar mardon ke liye 
fitnah banne waali aurat gunah gaar kyun na 
hogi? 


Maktabah Al-Usaid ^ 16 / Chehre ka pardah.. 

7. lrshad-e-Nabawi H hai "jab aurat ghar se 
baahar nikalti hai to shaytaan use numaayan 
(ya'ni khoobsurat) karke {mardon ko) dikhaata 
hai". (Tirmezi, Abwabur Raza') 
jis ka matlab yeh hai ke chehrah ka pardah na 
karne waali khaatoon ko shaytaan apna aalah 
kaar banaata hai aur woh aurat mardon ke liye 
da'wat gunah ka baayis banti hai. sawaal yeh hai 
ke kiya ghair mohrim mardon ke liye 
da'wat-e-gunah ka baayis banne waali aurat 
gunah gaar na hogi? yaqeenan hogi. 

Mazkoorah Baala ahaadees se na sirf chehre ka 
pardah saabit hota hai balke yeh baat bhi saabit 
hoti hai ke chehrah ka pardah na karne waali 
khaatnoon gunah gaar hai. 

Sahaabiyaat ka Tarze Amal: 

Hijaab ke mazkoorah baala ahkaam ki wajah se 
ahad-e-nabawi mein tamaam sahaabiyaat chehre 
ke parde ka sakhti se ehtemaam karti thin chand 
waaqeaat pesh-e-khidmat hain: 
l.Aayeshah # farmaati hain ke hum (ya'ni 
sahaabiyaat) Rasoolullah Hi ke saath ehraam 
mein thin jab sawaar hamaare pas se guzarte to 
hum apni chaadarein apne saron se chehron par 
latka letin jab sawaar guzar jaate to chehre 
nange kar ietin. 

(Ahmad, Abu Dawood, Ibrte Maajah) 

2. Asma bint-e-Abi Bakr ^ farmaati hain: "hum 
(ya'ni sahaabiyaat) haalat-e-ehraam mein 
(ajnabi) mardon se apne chehre dhaanp leti 
thin." (Mustadrak hakim) 

Yeh to maloom huwa ke Asma binte Abi Bakr 
azwaaj-e-mutahharaat ^ se nahin hain jis ka 
matlab yeh ke pardah ka hukm 
azwaaj-e-mutahharaat gfe ke liye khaas nahin 
balke tamaam musalmaan auraton ke liye aam 
hai. iss liye tamaam sahaabiyaat iski paa 
bandi karti thin. 

3. Aayeshah waaqia Ofak bayaan karte huye 

farmati hain: "jab hazrat Safwan bin Muattal . ne 
mujhe dekh kar (INNA LILLAAHI WA INNA ILAYHI 
RAAJIOON) kaha to meri aankh khul gayi aur 
main ne fauran apni chaadar se apna chehrah 
dhaanp liya." (Bukhari) 

Haalaanke Safwaan bin Muattal hijaab ka 
hukm naazil hone se pahle Aayeshah i^> ko dekh 
chuke the iske baa wajood Aayeshah ^ ne hukm 
ke mutaabiq apna chehrah chhupaana zaroori 
samjha aur chaadar se use dhaanp liya. 

4. Zainab bint-e-Jahash ki shadi ke moqa par 
aayat-e-hijaab naazil huyi to Aap H ne apne 10 
saalah puraane khaadim-e-khaas hazrat Anas 

ko usi waqt ghar mein daakhil hone se rok diya 
aur darwaaze par pardah latka diya. (Bukhari) 
Zaahir hai darwaaze par pardah latkaane ka 

maqsad chehrah samet saare jism ko ajnabiyon 
se chhupaana hai. 

5. Ek aurat ne parde ke peechhe khade ho kar 
Rasoolullah 0 se kuchh maanga to Aap 0 ne 
poochha "aurat ka haath ya mard ka?" usne arz 
kiya "aurat ka" Aap 0 ne farmaya "aurat ka 
haath hai to kam az kam mehdi se haath rang 
liye hote." (Abu Dawood) 

Agar chehrah ka pardah matloob nahin to phir 
mard aur aurat mein farq karne ke liye haathon 
par mehdi lagaane ki ta'leem dene ki kiya zaroorat 
thi? Aap 0 farmaa dete saamne aa kar baat karo. 

6. Hijaab ka hukm naazil hone se pahle hazrat 
Aayeshah apne razaayi chacha (Aflah) se 
pardah nahin karti thin hijaab ka naazil hone ke 
ba'd Aayeshah ne Aflah ko ghar se 
baahar hi rok diya under aane ki ijaazat na di, 
lekin ba'd mein jab Rasoolullah 0 ne Aayeshah 

ko bataaya ke yeh aap ke chacha hain inse 
pardah nahin tab Aayeshah ne unhein under 
aane ki ijaazat di. (Bukhari, Muslim) 

7. Ek baar Rasoolullah 0 ne kulli ka paani hazrat 
Abu Moosa aur hazrat Bilaal ko ataa 
farmaya ke pi lein aur chehre par mal lein 
Umme Salamah ^ parde ke peechhe se dekh 
rahi thin kahne lagin "iss mutabarrak paani se 
apni maan ke liye bhi kuchh chhodna." 

(Bukhari) 

8Jabir kahte hain "main ne ek ladki se shaadi 
karne ka iraadah kiya to use dekhne ke liye 
chhup gaya aur use dekhne ke ba'd nikah ki taraf 
raaghib ho gaya aur usse shaadi kar li." (Sahihul 
Jaame' hadees:506) aurat ko dekhne ke liye 
sahaabi ka chhupna waazeh kar raha hai ke 
tamaam sahaabiyaat chehrah ka pardah kiya 
karti thin. - 

9.Um:ne Khallaad ^ apne shaheed bete ke baare 
mein Rasoolullah S se khabar daryaaft karne ke 
‘ liye haazir huyin to apne chehre par-niqaab 
daale huye thin, sahaaba kiraam Jiij. ne dekh 
kar kaha "iss alamnaak soorat-e-haal mein bhi 
yeh aurat niqaab wodhe huye hai." Umme 
Khallaad ne jawaab diya "mujh par bete ke 
qatl hone -ki museebat aayi hai meri 
sharm-o-haya par museebat nahin aayi." 

(Abu Dawood) 

Mazkoorah sahaabiyaat ka sakhti se ehtemaam 
farmaati thin hatta ke Rasool-e-Akram ill se bhi 
pardah kiya karti thin agar pardah mustahab hi 
tha to Rasool-e-Akram 0 se pardah ka kiya 
matlab? ' - 

Pardah se Muta’alliq Chand Fataawa: 

Kitab-o-sunnat ke mazkoorah baala dalaayel 
aur ahad-e-nabawi mein sahaabiyaat ke ta'ammul 
ko pesh-e-nazar rakhte huye ahl-e-ilm ne chehre 

ke pardah ko waajib qaraar diya hai. ayimmah 
kiram aur muftiyaan-e-izaam ke chand 
fataawa pesh-e-khidmat hain: 
l.Aimmah Arba' mein se imam Malik ^ Imam 
Shafayi, aur Imam Ahmad bin Humbal 
teenon ne chehrah aur hatheliyaan kholne ki 
mutlaqan ijaazat nahin di Imam Abu Haneefah . 
ne fitnah ka khauf na hone ki shart ke saath 
chehrah aur hatheliyan kholne ki ijaazat di hai 
chunke aadatan yeh shart mafqood hai, lehaaza 
fuqahaa-e- hanafiyah ne bhi ghair mohrimon ke 
saamne chehrah aur hatheliyan kholne ki ijaazat 
nahin di.(Ma'ariful Qur'an az Mufti Muhammad Shafi' 
jild haftum safah:217) 

2. Imam Ibne Taimia <H> farmaate hain "Jaibaab ke 
ma’na dohri chaadar ke hain jo sar samet pure 
badan ko dhaanp le Abu Ubaidah ke baqaul 
aurat yeh chaadar iss tarah wodhe ke aankh ke 
siwa jism ka koyi hissa zaahir na ho."{Majmou'l 
fataawa az shaikhul Islam Imam Ibne Taimia life , jild 
number:22 safah:110,lll) 

3."Sharayi hijaab yeh hai ke chehrah, sar ke baal 
aur tamaam jism dhaanpe huye hon kyun ke 
aurat tamaam ki tamaam pardah hai aur 
baayis-e-fitnah hai." (shaikhul Islam Allamah Abdul 
Aziz bin Baz fataawa baraaye khawateen matbua' 
darussalam riyaz safah:254) 

4. "Sharayi hijaab ka matlab hai aurat ke liye 
tamaam waajibusstr a'azaa-e-badan ka 
dhaanpna. in a'azaa mein se sab se muqaddam 
aur woola chehre ka pardah hai iss liye ke 
chehrah fitnah raghbat ka mahal hai lehaaza 
auraton par ajnabi logon se chehrah ka pardah 
karna waajib hai."(Shaih Muhammad Bin Saaleh 
Usaimeen . fataawa baraaye khawaateen safah:279) 

5. "Aurat mulk ke under ya baahar kisi bhi jagah 
ajnabi logon ke saamne chehrah nanga nahin kar 
sakti. "(Shaikh Ibne Jabareen fataawah baraa-e- 
khawateen safah:279) 

6. "Na mohrim logon ke saamne aurat ka apne 
chehre ko chhupaana bhi zaroori hai iske wajoob 
par sunnat mein muta'addid dalaayel maujood 
hain." (Dr. Saaleh bin Fauzaan khawateen ke makhsoos 
masaayel matbua' quddusiyah lahor safah:47) 

7. "Aurat ka chehra pardah mein shaamil hai." 
(Fataawa Sanaiya Madaniyah az shaikhul hadees hafiz 
Sanaauliah madani jild awwal safah:821) 

"Raajeh mazhab yeh hai ke aurat ko har soorat 
mein apna chehrah ghair mohrim se chhupaana 
chaahiye khaah ghar ke under ho ya baahar kyun 
ke saari khoobsoorati ya bad soorati chehre mein 
hoti hai iske muqaable mein baaqi a’aza ki khoob 
soorati ya badsoorati kal adm hai." (Fataawa Able 
hadees az mujtahidul asr hafiz Abdullah Muhaddis ropdi 
jild dom safah:491) 

Parde ko Mustahab qaraar dene waale 
dalaayel ka jaayezah 

Aakhir mein hum un dalaayel ka jaayezah iena 
bhi zaroori samajhte hain jin se ba'z ahl-e-ilm ne 
chehrah ka pardah na karne ka jawaaz saabit kiya 
hai. woh dalaayel darj zail hain. 
l.HajjatuI wida' ke moqa par Fazl bin Abbas ki 
maujoodgi mein ek khaatoon kuchh poochhne 
ke liye khidmat-e-aqdas mein haazir huyi. Fazl 
bin Abbas ne aurat ki taraf dekha to Aap $1 
ne Fazl bin Abbas ka chehrah doosri taraf pher 
diya.(Tirmezi, Abu Dawood, Ibne Maajah) 

Iss waaqia se istadlaal yeh hai ke agar chehre 
ka pardah waajib hota to Aap H hazrat Fazl bin 
Abbas ka chehrah pherne ke bajaaye aurat ko 
pardah karne ka hukm dete, lekin yeh istadlaal iss 
liye durust nahin ke yeh waaqia muzdalifah se 
mina ke raaste mein pesh aaya tha. (Mulaahzah 
ho taujihaat haulattabarruj wassufoor az shaikh 
muhammad bin Saaleh Al-Usaimeen^) chunke 
uss waqt khatoon ehraam mein thin lehaaza use 
pardah ka hukm dena mumkin nahin tha. 

2Jabir farmate hain Rasoolullah S ne eid ke 
roz auraton se khitaab karte huye farmaya 
"Aurato! sadqah kiya karo main ne jahannam 
mein ziyaadah tar auraton ko dekha hai." 

auraton mein se ek surkhi maayel siyaah rang ke 
rukhsaar waali adna darjah ki aurat ne sawaal 
kiya "kyun ya Rasoolallah H? Aap $1 ne farmaya 
"turn khaawind ki naa shukri karti ho aur la'nat 
ziyaadah karti ho." (Muslim) 

Istadlaal yeh hai ke sawaal karne waali aurat 
be hijaab thi lehaaza chehrah ka pardah waajib 
nahin yeh jawaaz darj-e-zail wajuhaat ki bena par 
durust nahin: 

1. Sawaal karne waali aurat adna darjah ki 
khaatoon ya'ni laundi thi aur laundi chehrah ke 
pardah se mustasna hain. (2) Hadees mein yeh 
bhi wazaahat nahin ke woh khaatoon jawaan 
thin ya bodhi. bodhi khaatoon bhi mustasna hai. 
(3) Hijaab ka 5 hijri mein naazil huwa kisi hadees 
mein iss baat ka ta'ayyun nahin ke yeh waaqia 5 
hijri se pahle ka hai ya ba'd ka? lehaaza iss 
waaqia se chehrah ka pardah na karne ka jawaaz 
saabit nahin hota. 

4.Ek khaatoon Aap ki khidmat mein haazir huyi 
aur arz ki "main apni jaan Aap 0 ko hibah karna 
chaahti hoon." Rasool-e-Akram HI ne uski taraf 
dekha phir Aap $1 ne nazar neechi farma li. jab 
uss aurat ne dekha Aap H ka iraadah nahin to 
woh baithh gayi. (Bukhari) 

Istadlaal yeh hai ke agar chehrah ka pardah 
waajib hota to woh khaatoon be hijaab kyun 
aatin? wazah zaahir hai ke nikah se qabl khaatoon 

ko dekhna mustahab hai aur woh khaatoon to 
haazir hi iss maqsad ke liye huyi thin ke Aap H 
use dekh lein phir woh hijaab karke kyun aatin? 
lehaaza yeh daleel bhi wajah jawaaz nahin ban 
sakti. 

5. Aayeshah farmati hain ke hum Nabi is ke 

saath subh ke namaaz iss haalat mein adaa karti 
ke hamaare sar chaadaron se dhake hote phir 
jab hum namaaz padh kar gharon ko waapas 
laut tin to andhere ki wajah se pahchaani na 
jaatin. (Bukhari) 

Istadlaal yeh hai ke chunke aurat chehre se hi 
pahchaani jaati hai iss liye agar raushni hoti to 
pahchaan li jaatin. jis ka matlab yeh hai ke woh 
chehrah ka pardah nahin karti thin, yeh daleel iss 
liye durust nahin ke andhere ki wajah se 
sahaabiyaat dii ko pardah karne ki zaroorat hi 
nahin padti thi. namaaz ke ba’d agar sahaabiyaat 
6^.itni raushni mein waapas plat tin jis mein woh 
pahchaani jaatin, to shariat ke hukm ke mutaabiq 
woh zaroor pardah kartin. 

6. Abdullah bin Abbas ke hawaale se ek daleel 
yeh bhi di jaati hai ke unhon ne "Momin 
auratein apni zeenat zaahir na karein magar jo 
az khud zaahir ho jaaye" (Surah Noor:3l) ki tafseer 
mein yeh farmaya hai ke az khud zaahir hone 
waaii cheezon mein chehrah, hatheliyan aur 
angoothhi shaamil hain. (Ibne Kaseer) 

Abdullah bin Abbas ki mazkoorah baala 
tafseer iss liye daleel nahin ban sakti ke surah 
ahzab ki aayat j-a j $ J -g ki tafseer 

mein hazrat Abdullah bin Abbas ne hi yeh 

farmaya hai ke "momin auraton ko Allah Ta'ala ne 
hukm diya hai ke jab woh kisi zaroorat ke liye 
apne gharon se niklein to sar ke oupar apni 
chaadarein latka kar apne chehron ko dhaanp lein 
aur sirf ek aankh khuli rakkhein." (ibneKaseer) 
Chunke surah Noor pahle naazil huyi thi aur 
surah ahzaab ba'd mein naazil huyi, lehaaza 
hazrat Abdullah bin Abbas ka doosra qaul 
naasikh samjha jaayega aur pahla qaul mansookh 
samjha jaayega. (Mulahazah ho majmo'ul fataawa, az 
Imam Ibne Taimiyah jild 22 safah:114) 

Yeh hain woh dalaayel jin ki bena par ba'z 
ahhe-ilm ne chehre ke parde ko waajib ke bajaaye 
mustahab qaraar diya hai lekin amr waaqia yeh 
hai ke chehre ke parde ko mustahab qaraar dene 
ke muqaable mein waajib qaraar dene ke dalaayel 
iss qadar qawi hain ke kitab-o-sunnat ka mamooli 
sa ilm rakhne waala bhi pardah ko mustahab 
qaraar dene ke dalaayel se mutmayin nahin ho 
paata. pas haasil-e-kalaam yeh hai ke chehre ka 
pardah waajib hai aur pardah na karne waali 
khaatoon gunah ki murtakib hoti hai. 

Zaroori Wazaahat: 

Yeh baat qaabil-e-wazaahat hai ke jin waajibul 
ehteraam ulama kiram ne chehrah ka pardah na 
karne ki ijaazat di hai unhon ne bhi ghair 
mashroot ijaazat har giz nahin di masalan: 

Imam Abu Haneefah ne chehrah aur 
hatheeliyon ko pardah se mustasna qaraar diya 
hai sirf iss shart ke saath fitne ka dar na ho. 

(Mulahazah ho Ma'ariful qur’an jild 7 safah:217) 
Isi tarah shaikh Muhammad Nasiruddeen 
Albani dfe ne bhi chehrah aur haathon ko iss 
sharat ke saath parde se mustasna qaraar diya hai 
ke chehre aur haathon par zeenat ki koyi cheez na 
ho. (Mulahazah ho hijabul maratil muslimati, safah:53) 
Taweel arsah tak barmangham mein muqeem 
shaikh Mahmood Ahmad mir puri Mb ne bhi 
chehrah aur haathon ko pardah se khaas zaroorat 
ke tehat iss shart ke saath mustasna qaraar diya 
hai ke fitne ka dar na ho. (Mulahazah ho fatawa 
siraat-e-mustaqeem safah:460 matbua maktabah 
quddusiyah laahaur) 

Musalmaan aurat ko apni ismat-o-iffat 
mahfooz rakhne ke liye aaj kal ke muaashre mein 
fitne dar pesh hain ya nahin? iska jawaab maula 
mufti muhammad shafi' Mb ne apni tafseer 
ma'ariful qur'an mein diya hai jise hum yahaan 
man wa an naqal kar rahe hain. 

"Parde ke ahkaam jin auraton aur mardon ke 
diye gaye hain un mein auratein to azwaaj-e- 
mutahharaat hain jin ke dilon ko paak-o- saaf 
rakhne ka Allah Ta'ala ne khud zimmah liya hai jis 
ka zikr isse pahli aayat 

mein mufassal aa chuka hai doosri taraf jo mard 
mukhaatab hain woh Rasoolullah lH ke sahaaba 
kiram hain jin mein se bahut se hazraat ka 
maqaam farishton se bhi aage hai lekin un sab 
umoor ke hote huye unki tahaarat-e-qafb aur 
nafsiyaati waswason se bachne ke liye zaroori 
samjha gaya ke mard aurat ke darmiyaan pardah 
kar diya jaaye aaj kaun hai jo apne nafs ko 
sahaaba kiram Jf&ke nufoos paak se aur apni 
auraton ke nufoos ko azwaaj-e-mutahharaat 
ke nufoos se ziyaadah paak hone ka da'wa kar 
sake aur .yeh kahe ke hamaara ikhtelaat auraton 
ke saath kisi kharaabi ka mojib nahin?" 

(Ma'ariful qur'an jild haftum safah:200) 
Haqeeqat yeh hai ke chehrah ka pardah na 
karna bazaat-e-khud ek aisa fitnah hai ke iss fitne 
ka darwaazah khulte hi fahaashi, be hayaayi aur 
uryaani ke hazaaron fitne az khud paida hote 
chale jaate hain jin ka tadaaruk karna kisi soorat 
mumkin nahin rahta lehaaza har mominah ko 
ghar se baahar har soorat mein chehrah ka 
pardah karna chaahiye isi meinhamaari dunya 
aur aakhirat ki bhalaayi hai. 

Hijaab ke baare mein ek nau muslimah ke 
ta'assuraat: 

Yeh haqeeqat kisi almiyah se kam nahin ke 
bahut si ghair muslim khawateen-e-islam ke 
nizam ismat-o-iffat, jis ki bunyaad hijaab hai, se 
muta'assir ho kar daayira-e-islam mein daakhil ho 
rahi hain jab ke khaandaani muslim khawateen 
hijaab ko mustahab qaraar de kar isse apni jaan 
chhudaana chaahti hain. aisi khawateen ke liye 
japaani nau muslimah khaatoon "Khaulah 
lakaata" ke hijaab ke baare mein ta'assuraat badi 
ahmiyat ke haamil hain. mumkin hai ilmi dalaayel 
ke saath hijaab ki amli afaadiyat raushan khayaal 
hazraat ko apne moqif par nazar saani ke liye 
aamaadah kar de. isi ummeed par mohtarmah 
khaulah lakaata ke ta'assuraat ko in safhaat ki 
zeenat banaya jaa rahaa hai. khaulah kahti hain: 

"Qubool-e-isiam se pahle main chust paint aur 
mini skort pahanti thin lekin ab meri Iambi 
poshaak ne mu/he masroor kar diya. mujhe yun 
laga jaise mein ek shahzaadi hoon, pahli martabah 
main ne hijaab pahanne ke ba'd apne aap ko 
paakeezah aur mahfooz samjha, mujhe ehsaas 
huwa ke main Allah subhanahu wa Ta'ala se 
ziyaadah qareeb ho gayi hoon, mera hijaab sirf 
Allah ki itaa'at hi nahin balke mere aqeede ke bar 
mala izhaar bhi tha. hijaab pahanne waali 
musalmaan aurat jamm-e-ghafeer mein bhi 

qaabil-e-shanaakht hoti hai. (ke woh musalmaan 
hai) jab ke ghair muslm ka aqeedah sirf alfaaz ke 
zariye hi maloom ho sakta hai." 

"Mini scort ka matlab yeh hai ke agar aap ko 
men zaroorat hai to mujhe le jaa sakte hain, 
hijaab saaf taur par bataata hai ke main aap ke 
liye haraam hoon." 

"Mosam-e-garma mein har shakhs garmi 
mahsoos karta hai lekin main ne hijaab ko apne 
sar aur gardan par baraah-e-raast padne waali 
suraj ki kirnon se bachne ka muassir zaria paaya." 

"Pahle pahle mujhe hairat hoti thi ke musiim 
bahnein burqa ke under kaise aasaani se saans le 
leti hain, iska inhesaar aadat par hai jab aurat iski 
aadi ho jaati hai to koyi diqqat nahin rahti. pahli 
baar main ne niqaab lagaaya to mujhe bada 
achchha laga, intehaayi hairat angez, aisa 
mahsoos huwa goya main ek aham shaksiyat 
hoon mujhe ek aise shaah kaar ki maalikah hone 
ka ehsaas huwa jo apni posheedah musarraton se 
lutf andoz ho mere paas ek khazaanah tha jis ke 
baare mein kisi doosre ko maloom na tha, aisa 
khazaana jise ajnabiyon ko dekhne ki ijaazat na 
thi." 

"Jab main ne sardiyon ka burqa' banaaya to uss 
mein 1 aankhon ka baareek niqaab bhi shaamil kar 
liya ab mera pardah mukammal tha. isse mujhe 
yak go na aaraam mila ab mujhe bheed mein koyi 

parishaani na thi. mujhe mahsoos huwa ke main 
mardon ke liye ghair marayi ho gayi h oon. 
aankhon ke parde se pahle mujhe uss waqt badi 
parishaani hoti thi jab ittefaaqiyah taur par men 
nazrein kisi mard ki nazron se takraati thin, iss 
naye niqaab ne siyaah ainak ki tarah mujhe 
ajnabiyon ki ghoorti nigaahon se mahfooz kar 
diya. " 

Aakhri Guzaarish: 

Hijaab ke hawaale se sharayi ahkaam aur ek 
nau muslimah ke ta'assuraat bayaan karne ke 
ba’d hum ahl-e-eemaan ki tawajjah iss baat ki 
taraf dilaana bhi zaroori samajhte hain ke aaj 
kuffaar aur mushrikeen be haayi, fahaashi aur 
uryaani par mabni apni gandi aur ghaleez tahzeeb 
zabar dasti har jagah musalmaanon par musallat 
karna chaahte hain taake musalmaan mamaalik 
mein bhi khaandaani nizaam isi tarah toot phoot 
ka shikaar ho jaaye jis tarah unke apne mamaalik 
mein tabaah ho chuka hai. apne un mazmoom 
maqaasid ke husool ke liye kuffaar ne badi ayyaari 
wa makkaari se "raushan khayaali" aur "e'tedaal 
pasandi" ke naam par muslim mamaalik mein be 
deen aur mulhid logon ka ek aisa giroh paida kar 
liya hai jo unke azaayem ki raah humwaar karne 
mein unka mamdu aur muaawin hai. ahl-e 
-eemaan ko puri quwwat ke saath "raushan 

khayaali" aur "etedaal pasandi" ki muzaahamat 
karni chaahiye aur uske saath saath shariat-e- 
islamia ke ahkaam par puri yaksooyi aur mazbooti 
se amal paira rahna chaahiye. Allah Ta'ala se dua 
hai ke woh humein marte dam tak eemaan par 
saabit qadam rakkhe. Aameen 

